section_heading: Ustaška vojnica
paragraph_text: Članovi Ustaškog pokreta u emigraciji su uveli časničke i dočasničke činove 30. ožujka 1934. g. Činovi su bili sljedeći: ratovođa, nadvojskovođa, vojskovođa, krilnik, pukovnik, četnik, satnik, nadporučnik, poručnik, zastavnik, časnički namjesnik, vodnik, dovodnik, rojnik, dorojnik, čarkar. Časnici su nosili činove na donjem a dočasnici na gornjem dijelu obaju rukava. Činovi su izmijenjeni 1. travnja 1941. u: ratovođa, vojskovođa, zbornik, krilnik, pukovnik, podpukovnik, bojnik, satnik, nadporučnik, poručnik, zastavnik, časnički namjesnik, stražarnik, vodnik, razvodnik, rojnik, ustaša. Nakon uspostave NDH i službenog formiranja Ustaške vojnice, u nju su uvedeni mnogi prvotni ustaški činovi, pa su od 21. lipnja 1941. činovi Ustaške vojnice bili sljedeći: krilnik, pukovnik, podpukovnik, bojnik, satnik, nadporučnik, poručnik, zastavnik, vodnik, dovodnik, rojnik, dorojnik, čarkar. Od lipnja 1941. časnici su nosili činove i na lijevoj strani kape. 3. kolovoza 1942. činovi su ponovno izmijenjeni te su ti ostali korišteni do kraja rata. Oznake činova od 3. kolovoza 1942. godine: